**OPIS POSLOVA RADNOG MJESTA IZ JAVNOG NATJEČAJA, PRAVNI IZVORI ZA PRIPREMANJE KANDIDATA ZA TESTIRANJE TE PODACI O PLAĆI; SADRŽAJU I NAČINU TESTIRANJA**

**RADNO MJESTO IZ JAVNOG NATJEČAJA: STRUČNI REFERENT ZA POSLOVE PREKRŠAJNOG POSTUPKA U POSTAJI PROMETNE POLICIJE ŠIBENIK – 1 izvršitelj/ica**

**Opis poslova:** obavlja poslove prekršajnog postupka, zadužuje i razdužuje policijske službenike sa obrascima za vođenje prekršajnog postupka, priprema predmete prekršajnog postupka u policijskoj postaji, vodi propisane evidencije, obavlja druge poslove prekršajnog postupka po zapovijedi nadređenog službenika.

**Pravni izvori za pripremanje kandidata za testiranje:**

1/ Zakon o sigurnosti prometa na cestama (Narodne novine broj: 67/08, 48/10, 74/11, 80/13, 158/13, 92/14, 64/15, 108/17, 70/19 i 42/20) - SAMO GLAVA XI

2/ Prekršajni zakon (Narodne novine broj: 107/07, 39/13, 157/13, 110/15, 70/17 i 118/18).

**Plaća radnog mjesta:**

Plaća radnih mjesta državnih službenika određena je Uredbom o nazivima radnih mjesta i koeficijentima složenosti poslova u državnoj službi (Narodne novine, br: 37/2001, 38/2001, 71/2001, 89/2001, 112/2001, 78/2002, 17/2003, 197/2003, 21/2004, 25/2004, 66/2005, 131/2005, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014, 94/2014, 140/2014, 151/2014, 76/2015, 100/2015, 17/2018 i 73/2019) i Odlukom o visini osnovice za plaće državnih službenika i namještenika (Narodne novine, br. 40/2009).

Navedeni propisi mogu se pronaći na web stranicama Narodnih novina, www.nn.hr

**Sadržaj i način testiranja:**

Provjera znanja, sposobnosti i vještina kandidata/kinja te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se sastoji od provjere znanja, sposobnosti i vještina bitnih za obavljanje poslova radnog mjesta.

Na testiranje se upućuju kandidati /kinje koji ispunjavaju formalne uvjete iz javnog natječaja, a čije su prijave pravodobne i potpune.

Provjera znanja, sposobnosti i vještina vrednuje se bodovima od 0 do 10. Smatra se da je kandidat/kinja zadovoljio na provedenoj provjeri znanja, sposobnosti i vještina, ako je dobio najmanje 5 bodova. Kandidat/kinja koji ne zadovolji na provedenoj provjeri, ne može sudjelovati u daljnjem postupku.

Na razgovor (intervju) pozvat će se 10 kandidata/kinja koji su ostvarili najviše bodova na testiranju. Svi kandidati koji dijele 10. mjesto nakon provedenog testiranja pozvat će se na razgovor.

Komisija u razgovoru (intervjuu) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) vrednuju se bodovima od 0 do 10. Smatra se da je kandidat/kinja zadovoljio na intervjuu ako je dobio najmanje 5 bodova.

Nakon provedenog razgovora (intervjua) Komisija utvrđuje rang listu kandidata prema ukupnom broju bodova na testiranju i razgovoru (intervjuu).

**POLICIJSKA UPRAVA ŠIBENSKO-KNINSKA**